**«Татарстан Республикасы дәүләт граждан хезмәте турында»**

**Татарстан Республикасы Законының 131 һәм 21 статьяларына**

**үзгәрешләр кертү хакында**

Татарстан Республикасы

 Дәүләт Советы тарафыннан

 2023 елның 23 мартында

 кабул ителде

**1 статья**

«Татарстан Республикасы дәүләт граждан хезмәте турында» 2003 елның 16 гыйнварындагы 3-ТРЗ номерлы Татарстан Республикасы Законына (2005 елның 25 октябрендәге 106-ТРЗ номерлы Татарстан Республикасы Законы редакциясендә) (Татарстан Дәүләт Советы Җыелма басмасы, 2003, № 1; 2005, № 10 (II өлеш); 2006, № 12 (I өлеш); 2007, № 11; 2008, № 3, № 10 (I өлеш), № 12 (I өлеш); 2009, № 12
(I өлеш); 2010, № 1 – 2, № 10 (II өлеш); 2011, № 5, № 11 (I өлеш); 2012, № 7 (I өлеш); 2013, № 2 (I өлеш), № 3, № 11 (I өлеш); 2014, № 5, № 6 (II өлеш), № 7, № 12
(II өлеш); 2015, № 7 (I өлеш); 2016, № 4, № 7 – 8, № 9 (II өлеш); Татарстан Республикасы законнар җыелмасы, 2017, № 1 (I өлеш), № 85 (I өлеш); 2018, № 1
(I өлеш), № 29 (I өлеш), № 54 (I өлеш), № 78 (I өлеш); 2020, № 4 (I өлеш), № 37
(I өлеш), № 87 (I өлеш); 2021, № 1 (I өлеш), № 57 (I өлеш); 2022, № 34 (I өлеш), № 96 (I өлеш) түбәндәге үзгәрешләрне кертергә:

1) 131 статьяның 1 өлешен түбәндәге редакциядә бәян итәргә:

«1. Дәүләт хезмәтендә булуның иң чик яше – 65 яшь. Дәүләт хезмәтендә булуның иң чик яшенә җиткән, Татарстан Республикасы дәүләт вазыйфасын биләүче затка ярдәм итү өчен гамәлгә куелган «ярдәмчеләр (киңәшчеләр)» категориясендәге дәүләт хезмәте вазыйфасын биләүче дәүләт хезмәткәренә дәүләт хезмәте чоры әлеге дәүләт хезмәткәренең ризалыгы белән яллаучы вәкиленең карары буенча күрсәтелгән затның вәкаләтләре чоры тәмамланганчыга кадәр озайтылырга мөмкин.Дәүләт хезмәтендә булуның иң чик яшенә җиткән, дәүләт хезмәте вазыйфаларының иң югары төркеменең «җитәкчеләр» категориясендәге дәүләт хезмәте вазыйфасын биләүче дәүләт хезмәткәренә дәүләт хезмәте чоры аның ризалыгы белән аны вазыйфага билгеләп куйган дәүләт органы яисә тиешле вазыйфаи зат тарафыннан озайтылырга мөмкин (әмма ул 70 яшькә җиткәнчегә кадәр). Дәүләт хезмәтендә булуның иң чик яшенә җиткән, Татарстан Республикасы башкарма хакимияте органнарында дәүләт хезмәте вазыйфаларының баш төркеменең «җитәкчеләр» категориясендәге дәүләт хезмәте вазыйфасын биләүче дәүләт хезмәткәренә дәүләт хезмәте чоры аның ризалыгы белән, Татарстан Республикасы Рәисе белән килештереп, аны вазыйфага билгеләп куйган Татарстан Республикасы башкарма хакимияте органы яисә тиешле вазыйфаи зат тарафыннан озайтылырга мөмкин (әмма ул 70 яшькә җиткәнчегә кадәр).»;

2) 21 статьяның 101 өлешен түбәндәге редакциядә бәян итәргә:

«101.«Татарстан Республикасы Иҗтимагый палатасы турында» 2017 елның 27 апрелендәге 24-ТРЗ номерлы Татарстан Республикасы Законының 26статьясы нигезендә иҗтимагый совет оештырылган Татарстан Республикасы башкарма хакимияте органында аттестация комиссиясе составына әлеге статьяның 10 өлешендә күрсәтелгән затлар белән бергә әлеге иҗтимагый советлар вәкилләре дә кертелә. Бу вәкилләрнең һәм бәйсез экспертларның гомуми саны аттестация комиссиясе әгъзаларының гомуми саныннан кимендә дүрттән берен тәшкил итәргә тиеш.».

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

   Рәисе Р.Н. Миңнеханов

Казан, Кремль

2023 ел, 03 апрель

№ 21-ТРЗ